ועדת החינוך, התרבות והספורט, כנסת 17, פרוטוקול מספר 303, 2007-11-13 12:00

מיכאל מלכיאור: שלום, אני פותח את ישיבת הוועדה.

מיכאל מלכיאור: חה"כ מרגי ביקש ממני להחיל דין רציפות על הצעת חוק שלו.

מיכאל מלכיאור: אני ברצון נעניתי לבקשה.

מירב ישראלי: אני אסביר בכמה מילים את הצעת החוק.

מירב ישראלי: החוק הזה עבר קריאה ראשונה בכנסת הקודמת.

מירב ישראלי: עניינו הוא מי קובע את ספרי הלימוד המאושרים שנעשה בהם שימוש בהתאם לתוכנית הלימודים, והוא קובע שספר שנקבע כספר לימוד לפי הרשימה שהגורם המוסמך קובע לא יוחלף במשך 5 שנות לימודים מהיום שהוא נקבע, אלא במקרים מאוד ספציפיים: אם הוא חדל להיות ספר לימוד מאושר לפי קביעת הגוף המוסמך לקבוע ספרי לימוד מאושרים, או שנתקבל על כך אישור של מי שהשר הסמיך אותו לעניין זה, לאחר שהוא השתכנע שהחלפת הספר נדרשת עקב שינוי תוכנית הלימודים או מסיבה אחרת המצדיקה את החלפתו.

יעקב מרגי: למרות שהשרים לדורותיהם הצהירו שאין להחליף ספרי לימוד אלא אחת ל-5 שנים, זה קורה שנה אחר שנה.

יעקב מרגי: זה הרבה כסף.

יעקב מרגי: אני הדפסתי ספר, ואני יודע כמה כסף זה עולה.

יעקב מרגי: חוברות שלא שוות 10 שקלים נמכרות ב-45 שקלים.

יעקב מרגי: כל שנה 450 שקלים הולכים להחלפת ספרי לימוד לילד.

יעקב מרגי: הצעת החוק מבוססת על תלונות הורים.

יעקב מרגי: בתקופתי למדתי בספר שאחי בכיתה ח' למד איתו כאשר אני הייתי בכיתה א'.

יעקב מרגי: בכל שנתון היה לנו נציג.

יעקב מרגי: היום כאשר הורים כאלה פונים אלי ואומרים לי, שהם יכולים להעביר מתוך 10 ספרים רק 2 ספרים לבן השני, זה זועק לשמיים.

יעקב מרגי: שלא יגידו לי המטרה של החוק הזה היא לעגן שאכן יוחלפו אחת ל-5 שנים הספרים, אלא אם כן יש מקרה חריג.

יעקב מרגי: הכוונה היא, לעגן את זה בחוק.

יעקב מרגי: אין פה מגמה או יומרה להתערב בעבודתו של מי שמוסמך לאשר תוכנית לימודים.

יעקב מרגי: הכוונה היא אחת ויחידה, לעגן את זה בחוק.

יעקב מרגי: הפרקטיקה לא מיושמת, ולכן צריך לעגן אותה בחוק.

מיכאל מלכיאור: אני לא רואה סתירה בין דבריו של חה"כ מרגי לבין דבריה של היועצת המשפטית.

מירב ישראלי: הוא רצה להדגיש מה הכלל ומה החריג.

מיכאל מלכיאור: אני רוצה שנצביע, ואני מתחייב שאנו מייד נכין את החוק לקריאה שנייה ושלישית.

אברי פולצ'יק: החוק הזה הוא חוק מבורך, אבל שר החינוך אינו יכול לקבוע לגבי מערכת החינוך השייכת לתמ"ת.

אברי פולצ'יק: שם מדובר בספרות מקצועית, שבחלקה הגדול אנו מסבסדים אותה ואנו מוכנים להרחיב את עומק הסבסוד.

מירב ישראלי: כרגע אנו מצביעים על דין הרציפות.

מירב ישראלי: אחר כך זה יעלה למליאה וזה זה יחזור אלינו ונדון בזה.

מיכאל מלכיאור: אין לנו רצון לכפות על התלמידים שהם תחת התמ"ת את המרות של משרד אחר.

אברי פולצ'יק: אם השר יהיה שותף, אז ניתן יהיה להחיל את החוק הזה גם על האוכלוסייה הזו.

מיכאל מלכיאור: אנחנו נטפל בזה לקראת הקריאה השנייה והשלישית.

מיכאל מלכיאור: האם יש הערות למשרד החינוך?

יבינה זכאי בראונר: הממשלה תמכה בתיקון, אז אין לי מה לומר.

יבינה זכאי בראונר: בלמו את פי.

יבינה זכאי בראונר: יש לנו הסתייגויות קלות לנוסח.

מיכאל מלכיאור: בזה אנו נטפל לפני הקריאה השנייה והשלישית.

מיכאל מלכיאור: מי בעד החלת הרציפות?

מיכאל מלכיאור: ה צ ב ע ה בעד – 2 נגד – אין נמנעים – אין דין הרציפות התקבל.